Når du skal betale skat som freelancer, er der to overordnede måder at gøre det på, hvis du er fuld tid i din virksomhed.
Du kan fx løbende justere dit forventede overskud på din forskudsopgørelse og betale din samlede skat sidst på året. Vi anbefaler dog, at du vælger at betale din skat hver måned.
Du kan også betale din B-skat hver måned. Her beregner du, hvad du skylder i skat og laver en B-skatteindbetaling. På den måde får du klaret skatten løbende og står ikke med en stor regning sidst på året – og penge, du potentielt kommer til at blande sammen med din likviditet.
Du kan gøre det på samme måde, som de to ovenstående eksempler, hvis du kun freelancer på deltid og har et arbejde ved siden af.
Når du løbende justerer dit forventede overskud, retter Skattestyrelsen i dit månedsfradrag (og andre fradrag) for at se, om skatten kan betales via det – hvis det kan dækkes med en ændring af det, “betales” skatten på den måde. Er det højere, skal du betale B-skat.